Whistling Down the Wire

Whistling Down the Wire er det tredje studioalbumet til Crosby & Nash, gjeve ut på ABC Records i 1976. Kassett- og 8-sporslydbandsutgåva av albumet vart distribuert av Atlantic Records, som Crosby, Stills, Nash & Young hadde kontrakt med. Albumet nådde 26. plassen på Billboard 200-lista og selde til gullplate.Billboard David Crosby chart history henta 21. januar 2019RIAA database henta 21. januar 2019 Det vart gjeve ut to singlar frå albumet, «Out of the Darkness» og «Spotlight», der berre den første av desse gjekk inn på Billboard Hot 100, på 89. plassen.Whistling Down the Wire MCA 088 112 032-2, 2000 reissue, liner notes.

Bakgrunn
Etter suksessen med det førre albumet deira, tok David Crosby og Graham Nash med seg bandet som spelte på det albumet ut på turné sommaren og hausten 1975. I løpet av innspelingane for dette albumet, vart både Nash og Crosby inviterte til å syngje på eit prosjekt av Stephen Stills og Neil Young, kalla The Stills-Young Band som vart det einaste albumet paret gav ut, Long May You Run. Det som kunne ha blitt eit potensielt sameina CSNY vart torpedert då Stills og Young fjerna all vokalen Crosby og Nash hadde sugne inn. Crosby og Nash gjekk i staden attende til å fullføre dette albumet.Zimmer, Dave, and Diltz, Henry. Crosby Stills & Nash: The Authorized Biography, St. Martin’s Press, 1984. , pp. 185-6. Crosby og Nash la ut på turné att for å marknadsføre albumet i 1976, men mot slutten av året var dei attende med Stills for det andre albumet av CSN-trioen, gjeve ut i 1977. Trioen spelte inn fleire album i lag i åra som følgde og det kom ikkje noko nytt album av Crosby og Nash som duo på 28 år.

Innhald
Som på dei to førre albuma deira, vart dei akkompagnerte av ei gruppe studiomusikarar kalla The Section, som her bestod av klaverspelaren Craig Doerge, gitaristen Danny Kortchmar og trommeslagaren Russell Kunkel, i tillegg til multiinstrumentalisten David Lindley og bassisten Tim Drummond. Mange av songane på dette albumet, inkludert «Time After Time», «J.B.'s Blues», og «Marguerita», var songar som var til overs etter innspelingane for Wind on the Water.Whistling 2000 reissue liner notes.

Både dette albumet og føregangarane er døme på sjangeren softrock som var særleg populær i midten av 1970-åra. Med to gullalbum på rad hadde dei slått den tidlegre partnaren Stills, som berre hadde hatt eitt gullalbum blant sine fem siste utgjevingar, og det var i lag med Neil Young.RIAA database henta 21. januar 2019 Likevel gjekk duoen med på å slå seg saman med Stills att og spele som Crosby, Stills, and Nash.

Innspelinga for dette albumet gjekk føre seg i Rudy Recorders i San Francisco, og Sound Lab i Los Angeles. Whistling Down the Wire kom ut på CD 11. januar 2000 på MCA Records. 

Innhald
Side ein

Side to

Medverkande
David Crosby — vokal, gitar
Graham Nash — vokal, akustisk gitar, elektrisk gitar, munnspel

Andre medverkande
David Lindley — elektrisk gitar, slidegitar, fiolin, bratsj, pedalsteelgitar
Danny Kortchmar — elektrisk gitar, dobro
Laura Allan — sitar
Craig Doerge — piano, elektrisk piano, orgel, glasmunnspel
Tim Drummond — bass
Russ Kunkel — trommer, perkusjon
Lee Holdridge — strykearrangement
Sid Sharp — orkesterleiar

Produksjon
 Crosby & Nash — produsentar
 Stephen Barncard, Don Gooch — lydteknikarar
 Gary Burden — kunstnarisk leiar
 Joel Bernstein — fotografi
 Stephen Barncard, Mike Ragonga — produsent for nyutgjeving
 Erick Labson — remastering

Bakgrunnsstoff
 Crosby & Nash 

Kjelder
Denne artikkelen bygger på «Whistling Down the Wire» frå ,  den 21. januar 2019. 
 oppgav desse kjeldene:

Kategori:Musikkalbum frå 1976
Kategori:ABC Records-album
Kategori:Album produserte av David Crosby
Kategori:Album produserte av Graham Nash
Kategori:Album produserte av Stephen Barncard
Kategori:Crosby & Nash-album